Hver tiende førtidspensionist i Frederikshavn har lyst til at komme tilbage på arbejdsmarkedet. Det skriver P4 Nordjylland. Det fremgår af en spørgeskemaundersøgelse, hvor det lokale beskæftigelsesråd har spurgt 388 førtidspensionister, om de har lyst til at komme tilbage på arbejdsmarkedet. Flere end hver tiende, nemlig 43, melder klart ja. Ifølge Tina Juul Kjellberg, der står bag undersøgelsen, kan det ses som et udtryk for, at mange førtidspensionister savner den sociale dimension, der ligger i at have et arbejde. Beskæftigelsesrådet i Frederikshavn vil nu overveje, om der forsøgsvis skal ansættes en konsulent, som kan være brobygger mellem førtidspensionisterne og arbejdsgiverne.
Hver tiende førtidspensionist i Frederikshavn er interesserede i at komme tilbage på arbejdsmarkedet.